open-index/open-wikipedia-markdown huggingface dataset:
Oujda

**Oujda** (araabia keeles وجدة, berberi keeles ⵡⵓⵊⴷⴰ, *Wujda*) on linn Maroko kirdeosas, Alžeeria-Maroko piiri lähedal. Oujda on Orientali piirkonna keskus ning seal elab umbes 558 000 inimest. Linn paikneb Alžeeria piirist umbes 15 km läänes ja Vahemere rannikust umbes 55 km lõunas.

## Vaata ka
* Oujda grupp

## Viited

## Välislingid
* Oujda Portal
* Oujdays 100% Oujda
* Oujda and its region
* Entry in Lexicorient
* OujdaCity.net
Tan-Tan

:*Trummi kohta vaata artiklit [[Tan-tan]].*

**Tan-Tan** (araabia keeles طانطان, berberi keeles ⵟⴰⵏⵟⴰⵏ) on linn Maroko edelaosas Guelmim-Oued Nouni piirkonnas Tan-Tani provintsis. Aastal 2014 elas selles kõrbelinnas 73 209 inimest ning see oli enda provintsi suurim ja Guelmimi järel ringkonna suuruselt teine linn. Tan-Tan asub Oued Ben Jelili jõe kaldal, mis suubub linnast 15 km põhjas Draa jõkke. Maroko pikim Draa jõgi suubub omakorda varsti pärast seda Atlandi ookeanisse. Tan-Tani teenindab Tan Tani lennujaam.

## Vaata ka
* Tan-Tan Moussem

## Viited

## Välislingid
* Entry in Lexicorient
Kuninglik Maroko Sandarmeeria

**Kuninglik Sandarmeeria** (araabia keeles الدرك الملكي المغربي, *ad-darak al-malikiyy al-maḡribiyy*) on Maroko Kuningriigi riiklik sandarmeeria. See on riigikaitse, siseministeeriumi ja justiitsministeeriumi eest vastutavate eriministrite ühises haldusalas.

## Vaata ka
* Sandarmeeriate loend

## Välislingid
* Gendarmerie Royale Marocaine sur le réseau social Facebook
* Gendarmerie royale marocaine
* Portail la Gendarmerie Royale du Maroc
* Actualités de la Gendarmerie Royale du Maroc
Jonas Knudsen

**Jonas Hjort Knudsen** (sündinud 16. septembril 1992 Esbjergis) on Taani jalgpallur, kes mängib vasakkaitsjana Rootsi kõrgliigaklubis Malmö FF.

Ta alustas klubikarjääri kodulinnaklubis Esbjerg fB. 2009. aastal sõlmis ta klubiga esimese profilepingu ja debüteeris pärast talvepausi lõppu Taani kõrgliigas. Regulaarselt hakkas ta Esbjergi põhimeeskonnas mänguaega saama hooajal 2011/12. Hooajal 2014/15 valiti Knudsen Esbjergi hooaja parimaks mängijaks.

2015. aasta juulis sõlmis ta kolmeaastase lepingu Inglismaa esiliigaklubiga Ipswich Town. Seal mängis ta kokku neli hooaega.

2019. aasta juunis liitus ta Malmöga. Aastatel 2020 ja 2021 on ta tulnud klubiga Rootsi meistriks.

Taani jalgpallikoondises debüteeris Knudsen 28. juunil 2014 sõprusmängus Rootsi vastu. Ta kuulus Taani koondisse 2018. aasta maailmameistrivõistlustel.

Knudsen on tuntud oma pikkade audi sissevisete poolest ning teda on selle poolest võrreldud Rory Delapiga.

## Saavutused
;Esbjerg fB
*Taani karikas: 2012–13
*Taani esiliiga: 2011–12
;Malmö FF
*Allsvenskan: 2020, 2021
*Svenska Cupen: 2021–22

## Viited
Søren Rieks

**Søren Krucov Rieks** (sündinud 7. aprillil 1987 Esbjergis) on Taani jalgpallur, kes mängib äärepoolkaitsjana Rootsi kõrgliigaklubis Malmö FF.

Ta alustas klubikarjääri kodulinnaklubis Esbjerg fB. Taani kõrgliigas debüteeris ta 2006. aastal. Esbjergi põhikoosseisu kuulus ta alates hooajast 2007/08. Hooaegadel 2008–09 ja 2011–12 valiti Rieks Esbjergi hooaja parimaks mängijaks.

Aastatel 2012–2014 mängis Rieks Hollandi kõrgliigaklubis NEC.

2014. aasta augustis sõlmis ta kolme ja poole aasta pikkuse lepingu Rootsi kõrgliigaklubiga IFK Göteborg.

2018. aasta jaanuaris siirdus ta Malmösse. Aastatel 2020 ja 2021 on ta klubiga tulnud Rootsi meistriks.

Taani jalgpallikoondises mängis Rieks aastatel 2009–2010 kolm korda. Koondisekarjääri ainsa värava lõi ta 18. novembril 2009 sõprusmängus USA vastu.

## Saavutused
;Esbjerg fB
*Taani esiliiga: 2011–12
;IFK Göteborg
*Svenska Cupen: 2014–15
;Malmö FF
*Allsvenskan: 2020, 2021
*Svenska Cupen: 2021–22
Fuso

**Mitsubishi Fuso Truck and Bus Corporation** (jaapani keeles 三菱ふそうトラック・バス株式会社, *Mitsubishi Fusō Torakku・Basu Kabushiki gaisha*) on Jaapani tarbesõidukite tootja, mille peakorter asub Kawasakis. See on üks maailma juhtivaid veoautode ja busside tootjaid. Alates 2024. aastast kuulub see Daimler Trucki ja Toyota Motor Corporationi loodud strateegilisse ühisettevõttesse.

## Ajalugu

Fuso kaubamärgi alguseks loetakse 1932. aastat, mil Mitsubishi Shipbuilding Co., Ltd. tõi turule oma esimese bussi mudelinimega B46. See oli Jaapani esimene suur buss. Nimi "Fuso" valiti töötajate seas lorraldatud konkursi tulemusel. Pärast Teist maailmasõda jagati Mitsubishi mitmeks ettevõtteks ning veoautode tootmine koondus Mitsubishi Motorsi alla.

2003. aastal eraldati veoautode ja busside osakond Mitsubishi Motorsist iseseisvaks üksuseks Mitsubishi Fuso Truck and Bus Corporation (MFTBC). Daimler AG (praegune Daimler Truck) omandas järk-järgult kontrollosaluse, suurendades seda lõpuks ligi 90 protsendini.

### Liitumine Hino Motorsiga (2024–2025)
2023. aasta mais teatasid Daimler Truck ja Toyota kavatsusest liita Mitsubishi Fuso ja Hino Motors. Tehing viidi lõpule 2024. aasta lõpuks, mille tulemusena moodustati uus valdusettevõte, kus Daimler Truck ja Toyota jagavad osalust võrdsetel alustel. Liitumise eesmärk oli ühendada ressursid vesiniktehnoloogia ja autonoomsete veokite arendamiseks.

## Tootevalik ja tehnoloogia

Fuso on tuntud oma laia veoautode valiku poolest, millest tuntuim on kergeveok **Canter**. Ettevõte on elektriveokite turu pioneer, olles 2017. aastal esimene seeriatoodetud elektriveoki **eCanter** turuletooja. 2026. aasta seisuga on Fuso fookus liikunud täielikult saastevabadele lahendustele, arendades koos Daimler Truckiga uue põlvkonna vesinikkütuseelemendiga veokeid.
## Etümoloogia

Fuso nimi tuleneb vanahiinakeelsest sõnast "fusang" (扶桑), mis tähistas idas asuvat püha puud, kus päike tõuseb. Jaapani mütoloogias ja luules on see sõna olnud kasutusel Jaapani enda poeetilise nimena. Samuti on "Fusang" üks hibiski (*Hibiscus rosa-sinensis*) nimetusi hiina keeles.

## Galerii

Fail:Mitsubishi Fuso T380 in 1959.png|Mitsubishi Fuso T380 (1959)
Fail:Fuso Canter 701.JPG|Fuso Canter – ettevõtte üks populaarsemaid mudeleid
Fail:Mitsubishi Fuso eCANTER at Tokyo Motor Show 2017.jpg|Mitsubishi Fuso eCANTER (Tokyo Motor Show 2017)
Fail:Mitsubishi Fuso Super Great FU 6x2 - Front and right side IAA 2018.jpg|Mitsubishi Fuso Super Great FU (2018)


## Viited
Kald

**Kald** on eesti perekonnanimi.

## Statistika
2022. aasta 1. jaanuari seisuga oli Eestis perekonnanimi Kald 202 inimesel: 105 mehel ja 97 naisel. Perekonnanimede levikult oli Kald meeste puhul 771. kohal ja naiste puhul 969. kohal.

Perekonnanimi Karell oli kõige levinum vanuserühmas 5–9 aastat, kus seda oli 10 000 elaniku kohta 2,50. Nimi oli kõige sagedasem Saare maakonnas, kus seda kandis maakonna 10 000 elaniku kohta keskmiselt 14,87 inimest.

19. sajandi algul pandi pärisorjusest vabastamise käigus Saaremaal Valjala, Pöide, Kihelkonna ja Kaarma kihelkonna ning Läänemaal Kirbla kihelkonna, Tartumaal Puhja kihelkonna ja Pärnumaal Vändra kihelkonna mõisavaldades talupoegadele nimeks Kald kokku üheksal korral.

Nimede eestistamise käigus võeti 1935–1940 aastal Kald uueks nimeks kokku 17 korral, kui loobuti nimedest Karlik, Triisa(l) ja Pleesmann kahel juhul, aga ka nimedest Kalmann, Kals, Kalts, Kanter, Karlov, Keert, Keiert, Kreis, Selberg, Steinberg, Zernov.

1936. aastal muudeti nimi Kald Uue-Vändras nimeks Kalda.

## Nime kandjaid
*Konstantin Kald, eesti näitleja (1917–2005)
*Sulev Kald, eesti dirigent, muusikapedagoog ja helilooja (1924–2000) 
*Valev Kald, eesti poliitik (1984–)

## Viited

## Välislingid
*
Kadi Kullerkann

**Kadi Kullerkann** (sündinud 19. augustil 1992) on eesti võrkpallur ja kunstnik.

2013. aastast on ta kuulunud Eesti naiste võrkpallikoondisse ja hooaja 2025/26 teisest poolest esindab Kreeka meistriliiga klubi AONS Milon.

Eesti koondisega võitis ta 2023. aastal Euroopa Hõbeliiga.

## Looming
Kullerkann lõi oma brändi kllerknn, mille abil ühendab oma kirge kunsti ja spordi vastu. Ta esimene kollektsioon "She's Got Balls" on tehtud täpitehnikas ning selle eesmärk on tunnustada naissportlasi, kes end igal sammul tõestama peavad. Hiljem on ta kasutanud ja kombineerinud ka teisi tehnikaid (näiteks tindipliiatsiga joonistamine või erinevate materjalide liitmine ühtseks pildiks). Ta teine kollektsioon "Legacy Series" kujutab erinevaid mängijaid ning sümboliseerib selle sportlase pärandit.

## Sportlaskarjäär
### Noorteklassid
Kullerkann alustas võrkpalliga tegelemist 7. klassi lõpus, kui läks sõbrannadega Keilas võrkpallitrenni. 9. klassis liitus ta Audentese Spordigümnaasiumiga.

Aastal 2007–2009 kuulus ta Eesti tütarlaste koondisse (sündinud 1992 ja hiljem), kelle treeneriteks olid Merle Keerutaja ja Margit Keerutaja. 2007. aastal võideti Balti matš.

## Isiklikku
Kadi lõpetas 2011. aastal Audentese Spordigümnaasiumi hõbemedaliga. Ta vanem õde on võrkpallur Liis Kiviloo.

## Viited


## Välislingid
*Kadi Kullerkann Art
*Kadi Kullerkann Mängija profiil CEV kodulehel
*Kadi Kullerkann Volleybox
*Audecast #59 – Kadi Kullerkann Audecast podcast, 24.09.2025.
Oranje-Nassau dünastia

**Oranje-Nassau dünastia** (hollandi keeles *Huis van Oranje-Nassau*) on praegune Hollandi valitsejadünastia. Tegu on Nassau dünastia haruga, mis on mänginud Hollandi ja Euroopa poliitikas keskset rolli. Dünastia kerkis esile pärast seda, kui Oranje Willem hispaanlaste vastu mässama hakkas ning pärast kaheksakümneaastast sõda iseseisva Hollandi riigi rajas.

Paljud Oranje-Nassau dünastia liikmed võtsid sõjast osa ning olid pärast sõda Hollandi Vabariigi asehalduri (*stadhouder*) ametis. Aastal 1815 sai Hollandi Vabariigist Oranje-Nassau juhtimisel kuningriik.

Dünastia tekkis aastal 1515, kui abiellusid Nassau-Breda Hendrik III ja Chalon-Oranje Claude. Nende poeg René päris oma ema vennalt Philibertilt Oranje Vürstiriigi. Rene oli esimene Nassau soost Oranje vürst ning oleks enda perenimeks võinud võtta "Oranje-Nassau", kui tema onu ei oleks testamendis käskinud tal kasutada nime "Chalon-Oranje". Rene suri aastal 1544 ning tema nõbu William päris kõik tema valdused. William I ehk Oranje Willem võttis enda perenimeks "Oranje-Nassau" ning asutas sellega Oranje-Nassau dünastia.

## Vaata ka
* Madalmaade kuningas
* Nassau dünastia
* Oranje vürst
* Oranje Vürstiriik
* Orange Ordu
* William III
* Hofstra Ülikool

## Kirjandus
* John Lothrop Motley, *The Life and Death of John of Barenvelt*. New York & London:  Harper and Brothers Publishing, 1900.
* Rouven Pons (Hrsg.): *Oranien und Nassau in Europa. Lebenswelten einer frühneuzeitlichen Dynastie*. Historische Kommission für Nassau, Wiesbaden 2018, ISBN 978-3-930221-38-7.

## Välislingid
* Dutch Royal House – official website
* Sources about the history of Orange-Nassau in the Hessian Main State Archives, Wiesbaden
David Popovici

**David Popovici** (sündinud 15. septembril 2004 Bukarestis) on Rumeenia ujuja, kes on spetsialiseerinud vabaujumise distantsidele.

2021. aastal tuli ta kolmekordseks juunioride maailmameistriks. Samal aastal oli ta Tokyo olümpiamängudel 200 meetri vabaujumises neljas.

2022. aastal Budapestis tuli ta 200 meetri vabaujumises maailmameistriks uue juunioride maailmarekordiga ja kõigi aegade paremuselt neljanda tulemusega 1.43,21 

## Isiklikud rekordid
(seisuga 8. august 2024)
;Suures basseinis

;Väikeses basseinis

## Välislingid
* David Popovici FINA kodulehel
Arnar Gunnlaugsson

**Arnar Bergmann Gunnlaugsson** (sündinud 6. märtsil 1973 Akranesis) on Islandi jalgpallitreener ja endine jalgpallur (ründaja).

Ta alustas klubikarjääri Islandi klubis ÍA, debüteerides Islandi kõrgliigas 1989. aastal. Islandi meistriks tuli ta ÍA-ga aastatel 1992 ja 1995 ning 2008. aastal FH-iga. Aastatel 1992 ja 1995 oli ta Islandi kõrgliigas suurim väravakütt (vastavalt 18 mänguga 15 väravat ja 7 mänguga 15 väravat).

Väljaspool Islandit mängis ta klubikarjääri jooksul Hollandi kõrgliigaklubis Feyenoord (1992–1994), Saksamaa esiliigaklubis 1. FC Nürnberg (1994–1995), Prantsusmaa esiliigaklubis Sochaux (1995–1997), Inglismaa klubis Bolton Wanderers (1997–1999), Leicester City (1999–2002) ja Stoke City (aastatel 2000 ja 2002 Leicester Cityst laenul), Šotimaa klubis Dundee United (2002–2003). Hooajal 1998/99 lõi Gunnlaugsson Inglismaa esiliigas Bolton Wanderersi meeskonnas 13 väravat. Inglismaa kõrgliigas mängis ta ühel hooajal Bolton Wanderersi (1997/98) ja neli hooaega Leicester City meeskonnas (1999–2002). Hooajal 2000/01 lõi ta Leicester Citys mängides Inglismaa kõrgliigas kolm väravat.

Islandi jalgpallikoondises mängis Gunnlaugsson aastatel 1993–2003 kokku 32 korda ja lõi kolm väravat.

1992. aastal valiti Gunnlaugsson Islandi aasta jalgpalluriks.

Aastal 2006 ja aastatel 2008–2009 oli ta koos Bjarki Gunnlaugssoniga ÍA peatreener. Alates 2018. aastast on ta olnud Reykjavíki Víkinguri peatreener. 2021. aastal tuli ta Víkinguriga Islandi meistriks ja samal aastal valiti ta liiga hooaja parimaks peatreeneriks.
Sergei Kravtsov

**Sergei Kravtsov** (vene keeles *Сергей Сергеевич Кравцов*; sündinud 17. märtsil 1974 Moskvas) on Venemaa riigitegelane ja poliitik, ta on Ühtse Venemaa liige. Ta on 21. jaanuarist 2020 Venemaa haridusminister.

Ta sündis aastal 1974 Moskvas. Ta lõpetas aastal 1996 kiitusega Moskva Riikliku Avatud Pedagoogikaülikooli (aastast 2006 - M.A. Šolohhovi nimeline Moskva Riiklik Humanitaarülikool, 2015. aastal liitus Moskva Riikliku Pedagoogikaülikooliga) matemaatika ja informaatika erialal. Aastatel 1994–1996 oli ta matemaatikaõpetaja Moskva koolis nr. 176.

Aastatel 1997–2002 töötas ta Venemaa Haridusakadeemia Hariduskorralduse Instituudis nooremteaduri, teaduri, vanemteaduri, laborijuhataja ametikohtadel. Aastal 2000 lõpetas ta Venemaa Välisministeeriumi Moskva Riikliku Rahvusvaheliste Suhete Instituudi.

Aastal 2002 asus ta tööle Vene Föderatsiooni Haridusministeeriumisse. Aastatel 2004–2008 oli ta föderaalse hariduse ja teaduse järelevalveteenistuse juhi Viktor Bolotovi assistent.

Ta on 21. jaanuarist 2020 Venemaa haridusminister.

## Isiklikku
Ta on abielus ja tal on kaks last.
Svjatoslav Palamar

**Svjatoslav Palamar** (ukraina keeles Святослав Ярославович Паламар; sündinud 10. oktoobril 1982 Mõkolajivis) on Ukraina sõjaväelane. 

## Autasud
*  2022 - Ukraina kangelane

## Viited
Knattspyrnufélagið Víkingur

**Knattspyrnufélagið Víkingur** (tuntud lihtsalt kui **Víkingur** või **Víkingur Reykjavík**) on Islandi spordiklubi, mis tegutseb riigi pealinnas Reykjavíkis. See on Islandi üks vanimaid spordiklubisid, mis on asutatud 21. aprillil 1908.

Víkinguri jalgpallimeeskond on tulnud Islandi meistriks seitse korda (1920, 1924, 1981, 1982, 1991, 2021, 2023, 2025).

Víkinguri käsipallimeeskond on tulnud Islandi meistriks seitse korda (1975, 1980, 1981, 1982, 1983, 1986 ja 1987) ja käsipallinaiskond Islandi naiste meistriks kolm korda (1991, 1992, 1993).

Lisaks jalgpallile ja käsipallile tegeldakse Víkinguris veel muuhulgas tennise, lauatennise, karate ja suusatamisega.

## Jalgpallimeeskond

### Euroopa klubide võistlustel

### Saavutused
*Islandi meister (8): 1920, 1924, 1981, 1982, 1991, 2021, 2023, 2025
*Islandi esiliiga võitja (5): 1969, 1971, 1973, 1987, 2010
*Islandi karikavõistluste võitja (5): 1971, 2019, 2021, 2022, 2023
*Islandi superkarika võitja (3): 1982, 1983, 2022

### Endisi mängijaid
Kári Árnason, Arnór Guðjohnsen, Helgi Sigurðsson, Sölvi Geir Ottesen, Kolbeinn Sigþórsson, Aron Elís Þrándarson, Óttar Magnús Karlsson, Kemar Roofe, Richard Keogh.

## Välislingid
* Klubi koduleht
Joe Kovacs

**Joseph Mathias Kovacs** (sündinud 28. juunil 1989 Pennsylvania osariigis Bethlehemis) on USA kuulitõukaja, kahekordne maailmameister.

Kovacs tuli 2015. aasta maailmameistrivõistlustel Pekingis maailmameistriks, tõugates parimal katsel tulemuseks 21.93 m. 2016. aasta suveolümpiamängudel Rio de Janeiros võitis ta 21.78-ga kaasmaalase Ryan Crouseri järel hõbemedali. 2017. aasta maailmameistrivõistlustel Londonis võitis ta hõbeda uusmeremaalase Tom Walshi järel. 2019. aasta maailmameistrivõistlustel Dohas tuli ta teist korda maailmameistriks MM-rekordiga 22.91. Tokyo olümpiamängudel tõukas Kovacs 22.65 ning oli olümpiarekordi 23.30 püstitanud Crouseri järel teine. 2022. aasta maailmameistrivõistlustel Eugene'is tõukas ta 22.89 ning võitis maailmameistrivõistluste rekordi püstitanud Crouseri järel hõbeda.

2023. aasta maailmameistrivõistlustel Budapestis võitis Kovacs Crouseri ja Leonardo Fabbri järel pronksmedali.

2024. aasta suveolümpiamängudel Pariisis võitis Kovacs Crouseri järel hõbemedali viimasel katsel tõugatud 22.15-ga. Ka pronksmedali võitnud Rajindra Campbell tõukas finaalis 22.15, kuid paremuselt teiste katsete võrdlus andis hõbemedali Kovacile.

Tema isiklik rekord kuulitõukes on välitingimustes **22.91**, mis on püstitatud 2019. aasta maailmameistrivõistlustel Dohas, ja sisetingimustes **22.05**, mis on püstitatud 2021. aastal Genfis. Tulemusega 22.91 jagab ta Alessandro Andreiga kõigi aegade edetabelis neljandat kohta.

## Isiklikku

Joe Kovacs on ungari päritolu. Ta on lõpetanud 2011. aastal Pennsylvania Osariigi Ülikooli energiamajanduse ja rahanduse erialal. Tema abikaasa on ka tema treener, endine kuulitõukaja Ashley Kovacs.

## Välislingid

*
Ameerika Ühendriikide maaväe juhtimis- ja kindralstaabi kolledž

**Ameerika Ühendriikide maaväe juhtimis- ja kindralstaabi kolledž** (*United States Army Command and General Staff College*) on USA maaväe sõjaline kõrgkool, mis asub Kansase osariigis Fort Leavenworthis.

Kooli asutas 1881. aastal William Tecumseh Sherman ning see pidi olema õppeasutus jala- ja ratseväe ohvitseridele.

Kooli õppehooned asuvad Fort Leavenworthi kõrvalt ka Fort Belvoiris (Virginias), Fort Gregg-Addamsis (Virginias), Fort Eisenhoweris (Georgia) ja Redstone Arsenalis (Alabamas).

Teiste hulgas on kolledži lõpetanud Douglas MacArthur (1912), Dwight D. Eisenhower (1925–1926), Omar Bradley (1929), H. Norman Schwarzkopf (1969), David Petraeus (1983), Lloyd J. Austin III, Eesti kaitseväe juhataja Andrus Merilo.

## Viited

## Välislingid
* Ametlik koduleht (inglise keeles)
Melody (laulja)

**Melody** (õieti **Gabriella Abreu Severino**; sündinud 4. jaanuaril 2006 São Paulos) on Brasiilia laulja ja laulukirjutaja.
Ookeanide väetamine

**Ookeanide väetamine** on teoreetiline geoinseneeria meetod, millega muuta planeedi Maa kliimat. Väetamine peaks soodustama fütoplanktoni kasvu, mis võiks ookeani põhja vajumisel eemaldada atmosfäärist süsinikdioksiidi. 

Idee on vastuoluline. Kaheldakse nii selle efektiivsuses kui kardetakse ka võimalikke negatiivseid kõrvaltoimeid.

## Välislingid
* "Ookeanide väetamine pakub varuvariante" ERR Novaator, 19. juuli 2012
* "The climate renegade" Vox, 4. juuni 2019
Harkovi kaardiväe kõrgem tankivägede kool

**Harkovi kaardiväe kõrgem tankivägede kool** (vene keeles *Харьковское гвардейское высшее танковое командное училище*) oli Nõukogude Liidu tankivägede õppeasutus Harkivis 1944–1991.  

## Ajalugu
1997. aastal loodi selle põhjal Tankivägede Sõjaväeinstituut.

## Lõpetajaid
* Johannes Kert
* Ants Laaneots
Karlo Bručić

**Karlo Bručić** (sündinud 17. aprillil 1992 Zagrebis) on Horvaatia jalgpallur, kes mängib vasakkaitsjana Rumeenia kõrgliigaklubis CFR Cluj.

Klubikarjääri jooksul on ta mänginud Horvaatia kõrgliigaklubis Zagrebi Lokomotiva (2012–2016), Iisraeli kõrgliigaklubis Ashdod (2016–2019), Jaapani kõrgliigaklubis Sagan Tosu (2019), Leedu kõrgliigaklubis Sūduva (2019), Valgevene kõrgliigaklubis Minski Dinamo (2020), Kreeka kõrgliigaklubis Apóllon Smýrnis (2020–2021) ja Sloveenia kõrgliigaklubis Koper (2021–2022). 2019. aastal tuli ta Sūduvaga Leedu meistriks ja võitis samal aastal klubiga ka Leedu karikavõistlused. 2022. aastal võitis ta Koperiga Sloveenia karikavõistlused. Clujga liitus ta 2022. aasta juunis.

Aastatel 2007–2013 mängis Bručić Horvaatia noortekoondistes.

## Viited
Mikael Ishak

**Mikael Ishak** (sündinud 31. märtsil 1993 Södertäljes) on Rootsi jalgpallur, kes mängib ründajana Poola kõrgliigaklubis Poznańi Lech.

Ta alustas klubikarjääri Rootsi klubis Assyriska FF. 2010. aastal debüteeris ta Rootsi esiliigas. 2011. aastal lõi ta Rootsi esiliigas üheksa väravat.

2011. aasta detsembris sõlmis ta lepingu Saksamaa kõrgliigaklubiga 1. FC Köln. Saksamaa kõrgliigas debüteeris ta 21. jaanuaril 2012 mängus VfL Wolfsburgi vastu. Hooaja 2012/13 teises pooles mängis ta laenul Šveitsi kõrgliigaklubis St. Gallen, kus ta lõi 13 mänguga kolm väravat.

2013. aasta augustis sõlmis ta lepingu Itaalia kõrgliigaklubiga Parma, kuid samal kuul suundus ta laenule Itaalia esiliigaklubisse Crotone. Hooajal 2013/14 lõi Ishak Itaalia esiliigas 24 mänguga neli väravat.

2014. aasta augustis sõlmis ta kolmeaastase lepingu Taani kõrgliigaklubiga Randers. Kahe ja poole hooajaga lõi ta Taani kõrgliigas 31 väravat.

2017. aasta jaanuaris naasis Ishak Saksamaale, liitudes Saksamaa esiliigaklubiga 1. FC Nürnberg. Kui hooaja 2016/17 teisel poolel ei õnnestunud tal taas ühtegi väravat lüüa, lõi ta hooajal 2017/18 kokku 12 väravat ning aitas Nürnbergil Saksamaa kõrgliigasse pääseda. Saksamaa kõrgliigas lõi Ishak esimese värava 1. septembril 2018 mängus Mainz 05 vastu. Hooajal 2018/19 jäi tema arvele Saksamaa kõrgliigas kokku neli väravat.

2020. aasta juulis siirdus ta Poznańi Lechi. Hooajal 2020/21 lõi Ishak Poola kõrgliigas 12 väravat. UEFA Euroopa Liiga alagrupiturniiril lõi ta Poznańi Lechi kuuest väravast viis, sealhulgas kaks väravat Lissaboni Benfica ja Standard Liège vastu. Hooajal 2021/22 tuli ta Poznańi Lechiga Poola meistriks. Samal hooajal lõi Ishak Poola kõrgliigas 18 väravat ja valiti liigahooaja parimaks ründajaks.

2015. aastal tuli Ishak Rootsi kuni 21-aastaste koondisega Euroopa omavanuste meistriks. Rootsi jalgpallikoondises mängis ta aastatel 2015–2016 neli korda. Koondisekarjääri ainsa värava lõi ta 6. jaanuaril 2016 sõprusmängus Eesti vastu. Ta kuulus 2016. aasta suveolümpiamängude jalgpalliturniiril Rootsi olümpiavõistkonda. Olümpiaturniiri esimeses alagrupimängus lõi ta värava Colombia vastu.

## Viited
Šifoon

**Šifoon** (prantsuse keeles *chiffon* 'räbal', tuleb araabiakeelsest sõnast شف *šīff* 'läbipaistev kangas', 'gaasriie') on õhuke läbipaistev või -kumav tekstiil, mis on kootud siid- või kunstsiid-krepplõngast. Kangas on väga peene reeglipäratu tekstuuriga, katsudes liivataoliselt sõmera pinnaga.

Šifooni kasutatakse pidulike kleitide ja pluuside, samuti rätikute ja sallide õmblemiseks. 50 × 50 cm pindalaga šifoonrätik on nii õhuke, et kokku pannes mahub see rusikasse. Šifooni kasutatakse sageli tantsurõivastes ja -rätikutes, sest kangas on isegi suure koguse puhul kerge, samas koe tiheduse tõttu hea õhutakistusega, nii et õhku visatud rätik mitte ei kuku maha, vaid laskub aeglaselt  hõljudes.

## Viited

## Vaata ka
* žoržett
* krepp
Volkssturmgewehr

**Volkssturmgewehr** (saksa keelest *rahva ründerelv*) on Natsi-Saksamaa vintpüsside seeria, mis töötati välja teise maailmasõja viimastel kuudel. Need relvad on väga lihtsa ehitusega, kuna Saksamaa vaevles sõja lõpus materjali ja tootmisvõimekuse puuduse käes.

Relva nime võib otse tõlkida kas "rahva ründerelv" või "Volkssturmi vintpüss". Volkssturm oli Saksamaa poolsõjaväeline maakaitsevägi teise maailmasõja lõpuperioodil.

## Vaata ka
* HIW VSK
* Wimmersperg Spz
* Volkspistole

## Viited

## Kirjandus
* W. Darrin Weaver (2005), *Desperate Measures - The Last-Ditch Weapons of the Nazi Volkssturm*, 424 pages, Publisher: Collector Grade Publications; Deluxe First Edition; preview at https://web.archive.org/web/20110930170446/http://homepages.vvm.com/~histpart/volkssturm.htm 
* Dieter Handrich (2008), *Sturmgewehr 44*, DWJ-Verl.-GmbH, , pp.&nbsp;432–435 "MP 507 und MP 508 von Gustloff" (in German)
* 

## Välislingid
* VG 1-5 Semi-Auto Carbine in 7,62x33mm Kurz_Germany article with photographs
* German World War II VG 1-5 gas delayed blowback rifle
* Gustloff Volkssturmgewehr VG.1-5 rifle (Germany) at Modern Firearms
* Gustloff Volkssturmgewehr VG.1-5 rifle being fired  at Forgotten Weapons
* SPAR 1690
* FIR 8573
* Gustloff VG1-5 Nazi Last Ditch Rifles
Nõo lahing

**Nõo lahing** oli lahing Vene-Liivi sõjas, mis peeti mardilaupäeval, 10. novembril 1559 Nõo kiriku ümbruses. Liivi ordu võitis seal Moskva tsaaririigi vägesid, see jäi ordule viimaseks võidukaks välilahinguks.

Ordu juhtidest osalesid lahingus Gotthard Kettler ja Christoph von Mecklenburg. Venelaste plaan oli rünnata orduvägesid kahest suunast ja jäädi ootama abivägesid Vene võimu all olnud Tartust. Selle ajaga korraldasid orduväed aga üllatusrünnaku venelaste laagrile. Tapeti palju venelasi ja võeti vange. Vangi langes ka hulk bojaare.
Rachel Keke

**Rachel Keke** (sündinud 30. mail 1974 Abobos) on Elevandiluurannikul sündinud Prantsusmaa poliitik, töökorraldaja ja majahoidja. Ta valiti 2022. aastal Prantsusmaa Rahvuskogu liikmeks Val-de-Marne'i departemangust.

Ta sündis 1974. aastal Abobos Elevandiluurannikul. Tema isa oli bussijuht ja tema ema müüs riideid; ta oli 12-aastane, kui ema suri. Ta kolis Prantsusmaale aastal 2000 (pärast riigipööret, millega kukutati Henri Konan Bédié) ja sai prantsuse kodanikuks naturalisatsiooni korras aastal 2015. Ta töötas juuksuri, toateenija ja majahoidjana, CGT ametiühingu esindajana, aastatel 2019–2021, ta oli Pariisis Batignolles'i hotellis Ibis toimunud majahoidjate eduka streigi üks juhte. 20 alltöövõtjana töötavat töötajat püüdsid alates 2019. aasta juulist parema palga ja paremate töötingimuste nimel ning allkirjastasid 2021. aasta mais lepingu, mis täitis peaaegu kõik nende nõudmised.

2022. aasta Prantsusmaa parlamendivalimiste esimeses voorus oli Keke kandidaat La France Insoumise (LFI) uue ökoloogilise ja sotsiaalse rahvaliidu (NUPES) nimekirjas (*Nouvelle Union populaire écologique et sociale*), mis on vasakpoolne erakondade liit. Val-de-Marne'i osakonna 7. valimisringkonda kandideerinud Keke sai 37,22% häältest esikoha; teiseks tuli endine spordiminister ja olümpiahõbeda võitnud ujuja Roxana Maracineanu, kes sai teise vooru 23,77% häältega. Keke kampaania keskendus mittehääletajate poole pöördumisele, samas kui Maracineanu kutsus üles "vabariiklikule rindele vasakäärmuslaste vastu"; see pälvis kriitikat NUPES-i poolt, kes nägid selles nende võrdsustamist Prantsusmaa paremäärmuslastega. Teises voorus võitis Keke 177 häälega, saades 51,38% häältest Maracineanu 48,62% vastu.

## Isiklikku
Ta on viie lapse ema. 2016. aastal abiellus ta teist korda, tema abikaasa on zouglou muusik.
Ftalotsüaniinsinine

**Ftalotsüaniinsinine** ehk **vaskftalotsüaniin** on säravsinise värvusega kristalliline sünteetiline orgaaniline värvipigment, mis kuulub ftalotsüaniinvärvainete hulka. On kasutusel alates 1930. aastatest ja seda on kasutanud paljud modernistid, näiteks Piet Mondrian.

Värvainete indeksis on ftalotsüaniinsinise tähisteks PB15 (Pigment Blue 15) ja 74160

## Omadused
Vaskftalotsüaniini sümmeetriline molekul meenutab veidi taimede rohelistes osades sisalduva klorofülli molekuli seda osa, mis püüab päikesevalgust.

Värvipigment on tumesinine vees ja suuremas osas lahustites lahustumatu pulber. Sel on väga hea valguskindlus, värviandvus ja katvus, see on vastupidav nii happelisele kui ka aluselisele keskkonnale.

## Kasutamine
Pigment leiab kasutamist kunsti- ja maalrivärvides, pliiatsitintides ja sinistes plastides.

On kaalutud vaskftalotsüaniini kasutamist kvantarvutites, kuna vaskftalotsüaniini molekulis elektronid võivad üllatavalt pikka aega püsida superpositsiooni olekus.

## Vaata ka
* Ftalotsüaniinroheline

## Viited
Ftalotsüaniinroheline

**Ftalotsüaniinroheline** on tume-sinakasrohelise värvusega sünteetiline orgaaniline värvipigment, mis kuulub ftalotsüaniinvärvainete hulka. Kasutusel alates 1938. aastast, seda on kasutanud näiteks Francis Bacon ja Jackson Pollock..

Värvainete indeksis on ftalotsüaniinsinise tähisteks PG7 (Pigment Green 7) ja 74260.

## Omadused
Värvipigment on vees lahustumatu roheline pulber, keemiliselt stabiilne, vastupidav hapetele, alustele, kuumusele, lahustitele ja UV-kiirgusele. Hea värviandvusega, annab säravrohelise värvuse. Kasutatakse värvainena kunsti- ja maalrivärvides, tintides ja plastide värvainena.

## Saamine
Ftalotsüaniinrohelist saadakse ftalotsüaniinsinisest seda töödeldes klooriga alumiiniumtrikloriidi juuresolekul:

Cu(C32H16N8) + 16 Cl2 → Cu(C32N8Cl16) + 16 HCl

Praktikas ei asendu kõik vesinikuaatomid kloori aatomitega, nii et värvaine on segu erineva kloorisisaldusega isomeeridest. Keemiline valem on C32H3Cl13CuN8 kuni C32HCl15CuN8.

## Viited

## Välislingid
* Phthalocyanine Green. Synthetic pigment known since 1938. - ColourLex
* Spotlight on: Phthalo Green. - winsornewton.com
Întorsura Buzăului

**Întorsura Buzăului** (ungari keeles *Bodzaforduló*) on linn Rumeenias Transilvaanias Covasna maakonnas.

Linna haldusalasse kuulub kolm küla: Brădet (*Bredét*), Floroaia (*Virágospatak*) ja Scrădoasa.

2011. aasta rahvaloenduse andmetel oli Întorsura Buzăului elanikest rumeenlasi 95,89% ja teistest rahvustest inimesi 0,62%. Rahvus oli teadmata 3,48%-l elanikest.

Asulat on esmamainitud 1553. aastal. Linnaõigused sai Întorsura Buzăului 17. veebruaril 1968.

## Viited
Climate Pledge Arena

**Climate Pledge Arena** on mitmeotstarbeline spordihall Ameerika Ühendriikides Washingtoni osariigis Seattle'is. See on National Hockey League'i (NHL) jäähokiklubi Seattle Krakeni koduhall. Samuti peab seal kodumänge Seattle'i Ülikooli korvpallimeeskond ja WNBA korvpalliklubi Seattle Storm.

See asub 30 hektari suurusel meelelahutuspiirkonnas Seattle Center. Spordihall valmis 1962. aastal toimunud maailmanäituse Century 21 Exposition jaoks. Aastatel 1967–1978, 1985–1994 ja 1995–2008 asus seal NBA korvpalliklubi Seattle SuperSonicsi kodusaal.

Aastatel 2018–2021 toimus spordihalli ümberehitus, mis läks maksma 1,15 miljardit dollarit.

Aastatel 1962–1964 kandis see nime **Washington State Coliseum**, 1964–1994 **Seattle Center Coliseum** ja 1995–2018 **KeyArena at Seattle Center**.

## Välislingid

* Climate Pledge Arena koduleht
Anže Kopitar

**Anže Kopitar** (sündinud 24. augustil 1987 Jesenices) on Sloveenia jäähokimängija, kes mängib NHL-i klubis Los Angeles Kings keskründajana. Ta on klubi meeskonna kapten.

Ta alustas jäähoki mängimist kodulinnaklubis Jesenice Hidria. Sloveenia kõrgliigas debüteeris ta hooajal 2002/03 HK Kranjska Gora meeskonnas. 2004. aastal liitus ta Rootsi klubiga Södertälje SK. 

2005. aastal valis Los Angeles Kings ta NHL-i ''draft''is 11. valikuna. Kingsi põhikoosseisus on Kopitar mänginud alates hooajast 2006/07. Kopitar oli läbi aegade esimene Sloveenia mängija NHL-is.

Kingsiga on ta Stanley karika võitnud aastatel 2012 ja 2014. Mõlemal hooajal oli ta väljalangemismängudes resultatiivseim mängija (hooajal 2011/12 koos meeskonnakaaslase Dustin Browniga). Aastatel 2016 ja 2018 on Kopitar pälvinud NHL-i hooaja parimale kaitsvale ründemängijale antava Frank J. Selke Trophy. 2016. aastal pälvis ta liiga kõige spordimehelikumale mängijale antava Lady Byng Memorial Trophy ja 2022. aastal Mark Messier Leadership Awardi. NHL-i tähtede mängule on Kopitar valitud viis korda (2008, 2011, 2015, 2018, 2020). Kingsi kapten on Kopitar olnud alates 2016. aastast.

Alates hooajast 2007/08 ei ole Kopitar olnud Kingsi hooaja kõige resultatiivsem mängija vaid ühel hooajal. Tema kõige resultatiivsem hooaeg on olnud 2017/18, mil ta lõi 35 väravat ja andis 57 väravasöötu. Kingsi ajaloo resultatiivsemate mängijate arvestuses on Kopitar hooaja 2021/22 järel neljandal kohal (1067 punkti), väravalööjate arvestuses neljandal kohal (365 väravat) ja väravasöötude arvestuses teisel kohal (702 väravasöötu).

Sloveenia jäähokikoondise koosseisus on Kopitar osalenud 2014. aasta taliolümpiamängudel ja neljadel maailmameistrivõistlustel (2005, 2006, 2008 ja 2015).

2012. aastal valiti Kopitar Sloveenia aasta meessportlaseks.

## Välislingid

* Anže Kopitar hockeydb.com lehel
L'Astrée

"**L'Astrée**" on Prantsuse kirjaniku Honoré d'Urfé pastoraalromaan, ilmus ajavahemikus 1607–1627.

Romaan oli 17. sajandi prantsuse kirjanduse tuntuim ja mõjukaim teos, osaliselt tema tohutu mahu tõttu (viis osa ja nelikümmend lugu kokku kuueteistkümnes raamatus), osaliselt aga tema tohutu menu pärast kõikjal Euroopas: see tõlgiti paljudesse keeltesse ja seda loeti õukondades. Seda on ka tänapäeval korduvalt välja antud. Kolm esimest osa ilmusid 1607., 1610. and 1619. aastal; pärast Honoré d'Urfé surma 1625. aastal koostas neljanda osa Balthazar Baro ning viienda (ja kuuenda, kuid need kaks viimast loetakse üheks osaks) avaldas 1626. aastal Pierre Boitel.

Teose süžee on keerukas, kuid pealiin on karjusneiu Astrée ja karjus Céladoni (kelle nimest on tuletatud seladonkeraamika nimetus) ideaalne armastus viienda sajandi Gallias, Forezis. Olulise osa romaanist võtavad enda alla teiste tegelaste sepitsused ja poliitilised ambitsioonid, mis toovad paari jaoks kaasa palju ebaõnne, sagedased on pikad kõrvalepõiked, mis pole omavahel rangelt seotud, kuid mille eesmärk on luua maailma, milles tegevus toimub. D'Urfé kirjeldused Forezist on nii detailsed, et nende kohtade prototüübid leiab kergesti üles tema valdustest ja neist on tänapäeval kujundatud matkarada (*chemins de l'Astrée*).

## Viited
Erma EMP

:*See artikkel on püstolkuulipildujast Erma EMP. Mitte segi ajada püstolkuulipildujatega [[MP 34]] ja [[MP35]].*

**EMP** (Erma Maschinenpistole; ka **MPE** (Maschinenpistole Erma)) on Saksamaa püstolkuulipilduja, mida tootis Erma vabrik. Relv konstrueeriti Heinrich Vollmeri disaini järgi. EMP kolme mudelit toodeti aastatel 1931–1938 ligi 10 000 tükki ning eksporditi Hispaaniasse, Mehhikosse, Hiinasse ja Jugoslaaviasse. Saksamaal kasutas EMP-d SS. Seda toodeti litsentsi alusel ka Hispaanias A Coruña arsenalis nime M41/44 all.

## Kasutajad
*  (Chaco sõjas)
*  Hiina
*  Hispaania
*  Jugoslaavia
* 
*  Prantsusmaa (Milice)
*  Saksamaa

## Vaata ka
* MP 40
* Mors (püstolkuulipilduja)
* EMP 44
* Püstolkuulipildujate loend

## Viited

## Kirjandus
* K.R. Pawlas (1994) "Die Maschinenpistole Erma (MPE)", *Waffen Revue* Nr. 95, pp.&nbsp;47–56
* L. Guillou (1994) "Le pistolet mitrailleur Erma-Vollmer de 1931 cal.9 mm Para." *[[Gazette des armes]]* numéro 254
* Les P.M. Allemands (1918-1945) - *Gazette des armes hors-serie* n° 19
* 

## Välislingid
*Springfield Armory Museum item# 1712
*http://www.iwm.org.uk/collections/item/object/30029386
*http://www.iwm.org.uk/collections/item/object/30029289
* http://www.armeetpassion.com/ermavollmer.html
* https://archive.today/20130811141900/http://www.coebaleares.com/index.php/es/armamentocoe/subfusil-mod-c
* More photos
*Modern Firearms
Kirikuaasta

**Kirikuaasta** on kristlikes kirikutes kasutatav ajaarvamisühik. Katoliku ja protestantliku traditsiooni kohaselt algab kirikuaasta esimesel advendipühapäeval, õigeusu kirikutes aga 1. septembril, 8. septembril toimuva Maarja sündimise püha ootusena.

Kirikuaasta koosneb esmalt ülestõusmispühade ja seejärel ka jõulude ümber moodustatud pühaderingidest, mis ajapikku täitusid aastaringiks. Pühaderingide järjestus ja ulatus on ida- ja läänekirikutes ligikaudu samad, kuid õigeusu traditsiooni olulisemate pühade kuupäevad erinevad katoliku ja protestantliku traditsiooni kuupäevadest.

## Vaata ka
* Indiktsioon

## Välislingid
* Tallinna toomkirik: Kirikuaasta
Kolme raamat

**"Kolme raamat"** on Lloyd Alexanderi raamat, mis ilmus esmakordselt 1964. aastal. See on "Prydaini kroonikate" esimene osa.

Raamat pakkus palju süžeeelemente 1985. aasta Disney animafilmile "Must pada".
Llyri loss

**"Llyri loss"** on Lloyd Alexanderi raamat, mis ilmus esmakordselt 1966. aastal. See on "Prydaini kroonikate" kolmas osa.
Azovstal

**Azovstal** (ukraina keeles Азовсталь) on osaliselt hävitatud metallitööstuse tehasekompleks Mariupolis, mis kuulus ettevõttele PrAT ja kus töötas metallurgiakombinaat Azovstal (ПрАТ «Металургійний комбінат „Азовсталь“»). 

## Galerii

Тривають авіаудари по Маріуполю, ворог здійснює штурмові дії в районі морського порту та заводу «Азовсталь».jpg|Sõjategevus Azovstalis
Return of Kateryna Polishchuk, 2022.09.21.jpg|Azovstalis vangi langenud meedik Katerõna Polištšuk pärast vabanemist 2022. aasta septembris
Zach Bogosian

**Zachary M. Bogosian** (sündinud 15. juulil 1990 New Yorgi osariigis Massenas) on USA jäähokimängija, kes mängib kaitsjana NHL-i klubis Tampa Bay Lightning.

Aastatel 2006–2008 mängis ta Ontario Hockey League'i klubis Peterborough Petes.

2008. aastal valis Atlanta Trashers ta NHL-i ''draft''is kolmanda valikuna. 2008. aasta septembris sõlmis ta klubiga kolmeaastase lepingu. NHL-is debüteeris ta sama aasta 10. oktoobril hooaja avamängus Washington Capitalsi vastu. Juba oma esimeses mängus sai ta karistuse ja osales kakluses. NHL-is lõi Bogosian esimese värava 17. jaanuaril 2009 mängus Nashville Predatorsi vastu. Hooajal 2011/12 tegi Bogosian NHL-is oma kõige resultatiivsema hooaja, kui lõi viis väravat ja andis 25 väravasöötu.

2015. aasta veebruaris kaubeldi Bogosian Buffalo Sabresi.

2020. aasta veebruaris sõlmis ta üheaastase lepingu Tampa Bay Lightningiga. Samal aastal võitis ta Lightningiga Stanley karika.

2020. aasta oktoobris sõlmis ta üheaastase lepingu Toronto Maple Leafsiga. Pärast ühte hooaega Maple Leafsis naasis ta 2021. aasta juulis Lightningi, kellega sõlmis kolmeaastase lepingu.

USA jäähokikoondise koosseisus osales Bogosian 2009. aasta maailmameistrivõistlustel.

## Viited

## Välislingid
* Zach Bogosian NHL.com lehel
* Zach Bogosian hockeydb.com lehel
Jan Kliment

**Jan Kliment** (sündinud 1. septembril 1993 Jihlavas) on Tšehhi jalgpallur, kes mängib ründajana Tšehhi kõrgliigaklubis Plzeňi Viktoria.

Ta alustas klubikarjääri kodulinnaklubis Jihlava Vysočina, millega liitus 1999. aastal. Tšehhi kõrgliigas debüteeris ta hooajal 2012/13. Hooaja 2013/14 teises pooles mängis ta laenul Slovakkia kõrgliigaklubis Banská Bystrica Dukla.

2015. aasta juunis liitus ta Saksamaa kõrgliigaklubiga VfB Stuttgart. Saksamaa kõrgliigas debüteeris ta 16. augustil 2015 mängus Kölni vastu. Ainsa värava lõi ta Saksamaa kõrgliigas sama aasta 3. oktoobril mängus Hoffenheimi vastu. Aastatel 2016–2018 oli ta laenul Taani kõrgliigaklubis Brøndby. Vigastuse tõttu pidi ta hooaja 2018/19 täielikult vahele jätma. Hooaja 2019/20 esimeses pooles mängis ta Stuttgardi reservmeeskonnas Saksamaa tugevuselt viiendas liigas.

2020. aasta jaanuaris naasis Kliment Tšehhi kõrgliigasse, liitudes 1. FC Slováckoga. Hooajal 2020/21 lõi ta Tšehhi kõrgliigas 10 väravat. Hooajal 2021/22 mängis ta Poola kõrgliigaklubis Krakówi Wisła, kuid lõi seal hooaja jooksul kaks väravat. 2022. aasta juunis sõlmis ta lepingu Plzeňi Viktoriaga.

2015. aastal oli Kliment kolme väravaga Tšehhi kuni 20-aastaste Euroopa meistrivõistlustel turniiri suurim väravakütt (kõik kolm väravat lõi ta alagrupimängus Serbia vastu), kuigi Tšehhi turniiril alagrupist edasi ei pääsenud. Tšehhi jalgpallikoondises tegi ta debüüdi 1. septembril 2017 MM-i valikmängus Saksamaa vastu.

## Viited
Mi-2MSB

**Mi-2MSB** (*Мі-2МСБ*) on Ukrainas valmistatud mitmeotstarbeline helikopter. 

See on helikopteri Mil Mi-2 edasiarendus. Helikopterit arendas Motor Sitš.

## Välislingid
Isaac Kiese Thelin

**Isaac Kiese Thelin** (sündinud 24. juunil 1992 Örebros) on Rootsi jalgpallur, kes mängib ründajana Rootsi kõrgliigaklubis Malmö FF.

Ta alustas klubikarjääri Rootsi klubis Karlslunds IF. 2009. aastal debüteeris ta Rootsi tugevuselt kolmandas liigas. Järgmistel aastatel mängis ta Rootsi veel madalamates liigades, kus lõi vastavalt kümme ja kaheksa väravat.

2011. aastal liitus ta Rootsi kõrgliigaklubiga IFK Norrköping. 2012. aastal lõi ta Rootsi kõrgliigas kaks ja 2013. aastal neli väravat.

2014. aasta juunis siirdus ta Malmösse. Rootsi kõrgliigas lõi ta samal aastal 14 mänguga viis väravat ja tuli klubiga Rootsi meistriks. 2014. aasta novembris võitis ta Malmöga Rootsi superkarika, kui finaalis alistati IF Elfsborg. Kiese Thelin viis superkarikafinaali lisaajale, kui viigistas mängu 89. minutil; Malmö võitis lõpus penaltiseerias, kus Kiese Thelin samuti penalti realiseeris.

2015. aasta jaanuaris sõlmis ta nelja-aastase lepingu Prantsusmaa kõrgliigaklubiga Bordeaux' Girondins. 2017. aasta jaanuaris läks ta laenule Belgia kõrgliigaklubisse RSC Anderlecht, kellega tuli hooajal 2016/17 Belgia meistriks. 2017. aasta augustis ostis Anderlecht Bordeaux'lt tema mängijaõigused, kuid seejärel saadeti ta laenule Belgia kõrgliigaklubisse Waasland-Beveren. Hooajal 2017/18 lõi Kiese Thelin Belgia kõrgliigas 19 väravat, millega oli liigas sel hooajal paremuselt kolmas väravakütt. Hooajal 2018/19 oli ta laenul Saksamaa kõrgliigaklubis Leverkuseni Bayer. 2020. aastal oli ta laenul Malmös; samal hooajal lõi Kiese Thelin Rootsi kõrgliigas 14 väravat ja tuli klubiga teist korda Rootsi meistriks. Hooaja 2020/21 teises pooles oli ta Anderlechtist laenul Türgi kõrgliigaklubis Kasımpaşa.

Hooajal 2021/22 mängis Kiese Thelin Araabia Ühendemiraatide kõrgliigaklubis Baniyas ning 17 mänguga kuus väravat.

2022. aasta märtsis naasis Kiese Thelin Malmösse, kellega ta sõlmis kolmeaastase lepingu.

2015. aastal tuli Kiese Thelin Rootsi kuni 21-aastaste koondisega Euroopa omavanuste meistriks. Rootsi jalgpallikoondises tegi ta debüüdi 15. novembril 2014 mängus Montenegro vastu. Koondisekarjääri esimese värava lõi ta 15. novembril 2016 sõprusmängus Ungari vastu. Ta kuulus Rootsi koondisse 2018. aasta maailmameistrivõistlustel.

Tema ema on rootslanna ja isa Kongo päritolu.

## Saavutused
;Malmö FF
*Allsvenskan: 2014, 2020
*Svenska Cupen: 2021–22
*Svenska Supercupen: 2014
;Anderlecht
*Belgia kõrgliiga: 2016–17
*Belgia superkarikas: 2017
;Rootsi U21
*Euroopa U-21 meister: 2015

## Viited
L118

**L118 light gun** on Suurbritannias valmistatud üks 105mm Light Gun haubitsa modifikatsioonidest.

## Kasutajad
Fieni

**Fieni** on linn Rumeenias Dâmbovița maakonnas. 

Linn asub ajaloolises Munteenia piirkonnas Ialomița jõe paremal kaldal, maakonnaskeskusest Târgoviștest ligi 23 km põhjas.

Fieni haldusalasse kuulub kaks küla: Berevoești ja Costești.

Fieni sai linnaõigused 1968. aastal.

Fienis asub tsemenditehas.

## Viited

## Välislingid
Mündiroheline

**Mündiroheline** on roheliste värvitoonide vahemikku tähistav värvinimetus, mida kasutatakse eelkõige moesõnavaras. See võib olla piparmündi lehtede värvi sügavroheline kuni jahedatooniline peaaegu sinakas mündisiirupi värvus.

## Pildid

Mentha piperita 0.1 R.jpg|Piparmündi (*Mentha x piperita*) õied ja lehed
Mentha spicata sl1.jpg|Rohemünt (*Mentha spicata*)
Menthe à l'eau Frigolet.jpg|Mündisiirupiga värvitud vesi
Creme de menthe.jpg|Mündiliköör Crème de menthe
Grasshopper - St Patrick's Day (43437861031).jpg|Kokteil "Grasshopper"
White High Waisted Jeans, Mint Green Modcloth Satchel Purse, Donut Print Top and Blue Peeptoe Wedges (19295516639).jpg|Modell mündirohelise õlakotiga
Self-Portrait on Mint Green 1986.jpg|Richard Rappaport. Autoportree mündirohelisel (Self-Portrait on Mint Green). 1986


## Variatsioonid
RAL Classic värvikaardi valikus on toon 6029 *Minzgrün* sügavroheline   ja toon 6033 *Minttürkis* heledam kergelt sinakas roheline värvus  .

Pantone värvikaardi toon 17-6333 *Mint Green* on sügavroheline  , 16-5938 *Mint* on heleda smaragdrohelise tooniga   ja 17-5937 *Deep Mint* sellest kergelt tumedam  .

Veebivärv *Mint green* on erk kahvaturoheline värvus  .

## Kasutamine
Värvust ja värvinimetust kasutatakse moes ja sisekujunduses. Mündirohelist on sisekujunduses soovitatud kasutada koos musta, halli ja valgega, aga ka korallpunase, akvamariinsinise ja lavendlilillaga. Märgitud on selle tooni rahustavat mõju

## Vaata ka
* Mereroheline
* Pardiroheline

## Viited
Măcin

**Măcin** (türgi keeles *Maçin*) on linn Rumeenias Tulcea maakonnas. Linn asub Doonau harujõe ehk nn. Vana-Doonau ääres, ajaloolises Põhja-Dobrudža piirkonnas.

2011. aasta rahvaloenduse andmetel oli Măcini elanikest rumeenlasi 91,46%, mustlasi 4,8%, türklasi 2,92% ja venelasi (lipovaane) 0,37%.

Măcin asub iidse keldi asula Arrubiumi kohal.

Vene-Türgi sõja ajal toimus Măcinis 9. juulil 1791 Măcini lahing, milles Vene vägi Osmanite riigi väe üle võidu saavutas.

## Viited
De Lisle'i karabiin

**De Lisle'i karabiin** (ehk **De Lisle'i Commando karabiin**) on teise maailmasõja aegne Suurbritannia tulirelv. Kuna püssil on integreeritud summuti ja see kasutab alahelikiiruse laskemoona, on see ilmselt üks ajaloo vaiksemaid tulirelvi.

Relva toodeti väikeses koguses, kuna seda kasutasid peamiselt vaid eriüksused.

## Vaata ka
* Sten (püstolkuulipilduja)
* Welrod

## Viited

## Kirjandus
*
*

## Välislingid
*The De Lisle Silenced "Commando" Carbine & Welrod Pistol
*Delisle Carbine in use on YouTube
*The DeLisle: Britain's Silenced .45 ACP Commando Carbine
Ruby (püstol)

**Ruby** on Hispaania poolautomaatpüstol, mis kasutab laskemoona .32 ACP. Seda toodeti Gabilondo y Urresti jm Hispaania tehastes. Relv oli kasutusel nii esimeses kui ka teises maailmasõjas, kuna seda kasutas nime Pistolet Automatique de 7 millim.65 genre "Ruby" all Prantsuse armee.
 
Relva konstrueerimisel võeti palju John Moses Browningu püstolilt Colt Model 1903 Pocket Hammerless. Ruby oli Prantsuse armees kasutusel 1958. aastani.

## Kasutajad
* 
*  Hiina
*  Hispaania
*  Itaalia
*  Jaapan
*  Jugoslaavia
*  Kreeka
* 
* 
* 
* 
*  Rumeenia
* 
* 
* 

## Vaata ka
* Astra-Unceta y Cia SA
* Tulirelvade loend
* Llama, Gabilondo y Cía. S.A.
* Star Bonifacio Echeverria

## Viited
Baraolt

**Baraolt** (ungari keeles *Barót*) on linn Rumeenias Transilvaanias Covasna maakonnas. Linn asub ajaloolisel Seekelimaal, maakonnakeskusest Sfântu Gheorghest ligi 28 km põhjaloodes.

Linna haldusalasse kuulub viis küla: Biborțeni (*Bibarcfalva*), Bodoș (*Bodos*), Căpeni (*Köpec*), Micloșoara (*Miklósvár*) ja Racoșul de Sus (*Felsőrákos*).

2011. aasta rahvaloenduse andmetel oli Baraolti elanikest ungarlasi (seekeleid) 93,74%, rumeenlasi 2,84%, mustlasi 1,04% ja teistest rahvustest inimesi 0,17%. Rahvus oli teadmata 2,21%-l inimestest.

Asulat on esmamainitud 1224. aastal. Baraolt sai linnaõigused 1968. aastal.

## Viited
Robert Menzies

Sir **Robert Gordon Menzies** (20. detsember 1894 – 15. mai 1978) oli Austraalia poliitik ja Austraalia 12. peaminister. Ta oli ametis aastatel 1939–1941 ja uuesti 1949–1966. Menzies andis olulise panuse Austraalia Liberaalse Partei loomisse. Kokku üle 18-aastase peaministristaažiga oli ta Austraalia pikima ametiajaga peaminister.

Menzies lõpetas õigusteaduse alal Melbourne'i Ülikooli ning temast sai üks Melbourne'i juhtivaid advokaate. Aastatel 1932–1934 oli ta Victoria osariigi asepeaminister ning siirdus seejärel Austraalia parlamenti. Menzies oli Joseph Lyonsi valitsuses peaprokurör ja tööstusminister. 

Aprillis 1939 valiti Menzies pärast Lyonsi surma Ühendatud Austraalia Partei juhiks ning sai peaministriks. Tema ametiajal astus Austraalia Teise maailmasõtta ning Menzies viibis neli kuud Suurbritannias, kus osales Winston Churchilli sõjanõupidamistel. Augustis 1941 naasis ta Austraaliasse, kus avastas, et tema partei ei toeta enam teda, ning ta astus tagasi. Hiljem aitas ta asutada Liberaalse Partei ning valiti augustis 1945 selle esimeseks juhiks.

1949. aasta föderaalvalimistel juhtis Menzies Liberaalse Partei võidule ning temast sai uuesti peaminister. Menzies võitis järjest seitsmed valimised ning ta oli peaminister 1966. aastani, mil jäi pensionile. Menziese teisel ametiajal arendati pealinna Canberrat, uuendati immigratsiooniseadusi ning keskenduti haridusele ja kaitsepoliitikale.
Agnita

**Agnita** (saksa keeles *Agnetheln*, ungari keeles *Szentágota*) on linn Rumeenias Transilvaanias Sibiu maakonnas. Agnita asub Hârtibaciu jõe ääres, maakonnakeskusest Sibiust ligi 43 km kirdes.

Linna haldusalasse kuulub kaks küla: Coveș (*Käbisch*, *Ágotakövesd*) ja Ruja (''Roseln; Rozsonda).

2011. aasta rahvaloenduse andmetel oli Agnita elanikest rumeenlasi 89,02%, ungarlasi 2,7%, mustlasi 1,61%, sakslasi 1% ja teistest rahvustest inimesi 0,05%. Rahvus oli teadmata 5,58%-l elanikest.

Asulat on esmamainitud 1280. aastal. Linnaõigused sai Agnita 1950. aastal.

## Viited

## Välislingid
SLT Mammut

**SLT Mammut** (saksa keeles *Schwerlasttransporter*) on Saksamaal toodetud raskeveok.

## Kasutajad
* 

## Viited